**Protokoll**

Riigimetsa Majandamise Keskus (RMK) ja Rail Baltic Estonia OÜ (RBE) nõupidamine Raplamaal DS1 trassilõigu kahepaiksete kompensatsioonitiikide asukohtade arutamiseks.

Asukoht: Teams MS keskkonnas 14.03.2023 kl 11.00-12.00

Osalejad:

RMK: Toomas Kivisto, Aivar Laud, Margus Emberg, Sven Soomets, Andres Sepp, Malle Viiburg

RBE: Jelizaveta Sibul, Kärt Mae

RBR: Justus Allemann

Arutati ja otsustati:

RB põhitrassi keskkonnamõjude hindamises (KMH) on toodud keskkonnamõjude kompenseerimise meetmena kohustus rajada RB trassi alla jäävate hävitatavate kahepaiksete sigimisveekogude kompenseerimiseks uued tiigid. RBE on eelnevalt saatnud RMKle projekteeritud tiikide osas kokkuvõtte koos katastriüksuste andmetega, kuhu on uued tiigid kavandatud. Lahenduse arutamiseks tegi RMK ettepaneku korraldada kohtumine Teamsis.

RBE tutvustas ühe kaupa tiikide asukohti.

RMK selgitas, et kaks asukohta (3 ja 6) asuvad Maa-ameti maal. Nende kohta annab nõusoleku Maa-amet.

Asukoht 5 Järvakandi: DS1 DPS4 trassilõigul, piketaažil 10+800–11+300 (katastrinumber 29203:001:0410), on tiigid kavandatud alale, mida RMK kasutab oma logistika tarbeks. RBE on selle märkuse edastatud projekteerijale, kellel tuleb koostöös loomastikueksperdiga leida tiikidele uus asukoht, mis saadetakse uuesti RMK-lt nõusoleku saamiseks.

Ülejäänud asukohtadega (1,2,4) RMK nõustus kuid selgitas, et tegemist on põhimõttelise nõusolekuga, mitte eeldusega ehitusloa kooskõlastamiseks. Ehitusluba ei saa kooskõlastada eskiisjoonise põhjal, vaid see eeldab tööprojekti kooskõlastust. Kõnealused ehitised asuvad väljaspool raudtee krundijaotuskavasid (näiteks asukoht nr 1 on raudteest päris kaugel) ega ei sisalda olulisi üksikasju nagu näiteks raadamisala suurus, kaevise käitlemine, juurdepääs ja seisundinõuded.

RMK juhtis tähelepanu, et asukoht number 2 on pärandkultuuriobjekt „Kehtna raba turbavõtukoht“

RMK tõstatas ka küsimuse kompensatsioonitiikide edaspidise hoolduse osas, milles jõuti järeldusele, et seda küsimust on võimalik lahendada MKM ja KeM omavahelise kokkuleppe tulemusena. Kuna tegu on põhimõttelise lähenemisega, mis puudutab tervet trassi, korraldatakse vastav kohtumine antud projekti (DS1) menetluse väliselt. RMK rõhutab, et käesolev nõusolek hoolduskohustust ei kata.

Protokollis:

Jelizaveta Sibul, RBE keskkonnaspetsialist